TPCH มั่นใจปีนี้รายได้พุ่งชนเป้า พร้อมชิงโรงไฟฟ้าขยะชุมชน
TPCH มั่นใจปีนี้รายได้พุ่งชนเป้าที่วางไว้เติบโต 200% พร้อมชิงโรงไฟฟ้าขยะชุมชน
10 พ.ย. 2559

นายเชิดศักดิ์ วัฒนวิจิตรกุล กรรมการผู้จัดการใหญ่ บริษัท ทีพีซี เพาเวอร์ โฮลดิ้ง จำกัด (มหาชน) หรือ TPCH เปิดเผยว่า บริษัทยังคาดว่ารายได้ในปีนี้จะขยายตัว 200% เพิ่มขึ้นจากปีก่อนที่ทำได้ 304.90 ล้านบาท และมีเป้าหมายกำลังการผลิตติดตั้งอยู่ที่  200 เมกะวัตต์ภายในปี 63 เนื่องจากการก่อสร้างโรงฟ้าชีวมวลเป็นไปตามแผนงานที่วางไว้และมีความคืบหน้าทุกโครงการ
โดยปัจจุบันบริษัทมีโครงการโรงไฟฟ้าทั้งสิ้น 11 แห่ง กำลังการผลิตติดตั้ง 141.5 เมกะวัตต์  ประกอบด้วย โรงไฟฟ้าชีวมวลจำนวนทั้งสิ้น 10 แห่ง กำลังการผลิตติดตั้ง 132 เมกะวัตต์  และโรงไฟฟ้าพลังงานขยะ อีก 1 แห่ง กำลังการผลิตติดตั้ง 9.5 เมกะวัตต์   
ขณะที่ในส่วนของโรงไฟฟ้าขยะชุมชนที่ทางคณะกรรมการกำกับกิจการพลังงานกำลังจะประกาศออกมานั้น บริษัทได้มีการเตรียมความพร้อมทางด้านเอกสารและข้อมูลที่จะเข้าไปลงทุน ผ่านบริษัท สยาม พาวเวอร์ จำกัด ที่ทางบริษัทฯได้มีการเข้าไปลงทุนในสัดส่วน 50% 